
Rīgā, 2024.gada 1.jūlijā


Par papildu informāciju Nr.2


Ar šo sniedzam atbildes uz 30.06.2024. un 27.06.2024. saņemtajiem piegādātāju jautājumiem par iepirkuma “Informatīvo un publicitātes pasākumu īstenošana projekta “Sabiedrības digitālo prasmju attīstība” ietvaros” nolikumu:
1. Strādājot pie simulatīvās komunikācijas kampaņas, vēlamies precizēt, vai pašnovērtējuma zināšanu tests ir reāli funkcionējošs? Ja jā, vai tas ir publiski pieejams, lai ar to iepazītos? 
Pašnovērtējuma zināšanu tests vēl tiek izstrādāts, šobrīd tas nav pieejams publiski.

2. Sakiet, kā notiktu mācību programma – respektīvi, kāds ir tās praktiskais modelis, piemēram, norises ilgums, biežums? Vai pareizi saprotam, ka mācības tiek organizētas tikai tiešsaistes vidē? 
Iedzīvotāju izglītošanai tiks piedāvātas 3 veidu apmācības: 
1. Klātienē (pašvaldībā);
1. Tiešsaistē ar mentora/pasniedzēja līdzdalību (pašvaldības ietvars);
1. Pašmācības ceļā. 

Mācību programmas kurss tiks sadalīts 3 līmeņos:
1. Pamata digitālās prasmes (8 akadēmiskās stundas);
1. Vidēja līmeņa digitālās prasmes (8 akadēmiskās stundas);
1. Augstākā līmeņa digitālās prasmes (8 akadēmiskās stundas). 

Mācību norises biežumu un norises veidu nosaka pašvaldība. 


3.Tā kā kampaņas piemērā jāatspoguļo mācību programmas apguves iespējas un ieguvumi, kas ir mācību programmas gala rezultāts – vai ir pieejami  līmeņi un to apraksti? 
Pabeidzot klātienes 1. līmeni "Pamata digitālās prasmes," dalībnieks iegūs pamata zināšanas un prasmes datora un viedtālruņa izmantošanā, interneta pārlūkošanā, e-pasta lietošanā, paroļu pārvaldībā un tiešsaistes drošībā, pārvarot psiholoģiskās digitālās barjeras.
Pabeidzot klātienes 2. līmeni "Vidējā līmeņa digitālās prasmes," dalībnieks iegūs pamatprasmes digitālā satura pārvaldībā, saziņā caur viedtālruni (WhatsApp), autorizācijas procesā un elektroniskajā identifikācijā, internetbankas un banku autorizācijas līdzekļu izmantošanā, kā arī e-paraksta iegūšanā.
Pabeidzot klātienē 3. līmeņa kursu "Augstāka līmeņa digitālās prasmes," dalībnieki iegūs padziļinātas prasmes un zināšanas par e-paraksta, e-pakalpojumu un e-adreses izmantošanas iespējām. Viņi apgūs, kā droši un efektīvi lietot elektronisko parakstu dokumentu parakstīšanai un autentifikācijai, kā arī sapratīs tā nozīmi un drošības aspektus. Dalībnieki būs spējīgi patstāvīgi pieteikties, saņemt un izmantot elektroniskos pakalpojumus, izmantojot Latvija.gov.lv platformu un citas e-pakalpojumu vietnes. Viņi arī apgūs, kā izveidot un lietot e-adresi saziņai ar valsts un pašvaldības iestādēm, nodrošinot ātru un drošu komunikāciju. Šīs prasmes veicinās viņu pilsonisko iesaisti digitālajā vidē, nodrošinot spēju efektīvi izmantot mūsdienu tehnoloģijas ikdienas dzīvē un oficiālajā saziņā ar valsts institūcijām.

1. Vai mācību dalībnieks pēc mācībām saņem arī sertifikātu? 
Par katru apgūto līmeni tiks saņemta apliecība.
1. Jautājums par nolikuma 6.punkta 6.2.4. apakšpunkta c. daļas 3.punktu:
Eksperts komunikācijas materiālu izstrādē cilvēkiem ar invaliditāti - kāpēc neder un vai nevar papildināt nolikumu ar punktu par izglītību - Humanitārās zinātnes filoloģijā, jo tieši tā ir nozare, kurā māca darbu ar tekstu, teksta veidošanu, teksta reģistriem jeb teksta pielāgošanu dažādu mērķu auditorijām, tostarp "vieglajā valodā".
Ja nosauktās izglītības programmas ietvaros ir ietverts kurss par teksta pielāgošanu dažādu mērķu auditorijām (tajā skaitā teksta pielāgojumi personām ar invaliditāti) un to pretendents var apliecināt, tad tas ir atbilstoši un piekritīgs nolikumā noteiktajam. 

1. Jautājums par apliecinošiem dokumentiem
Nolikuma 6.2.4.apakšpunkta c. daļas 1.punktā (Projekta vadītājs) - kāda veida apliecinošus dokumentus nepieciešams iesniegt šajā punktā?
Projekta vadītāja CV jābūt ierakstam, kas apliecina papildu prasībās ietverto. Papildus pievieno attiecīgo izglītību (vai kursu, semināru, apmācību utml.) apliecinošu dokumenta kopiju.
Šis attiecas arī uz citu ekspertu papildu izglītības apliecināšanu (kas noteikta nolikuma 6.2.4.apakšpunkta c. daļā).
